Държавен вестник, бр. 75, 2017 г., стр. 35

БРОЙ  75	
Д Ъ Р Ж А В Е Н  В Е С Т Н И К 	
СТР.  35  
№ 10), а за останалите полицейски органи с 
полагане на подписи в протокол за проведен 
инструктаж (приложение № 11).
(4) След инструктажа под личното ръко-
водство на инструктиращия или старшия на 
наряда полицейските органи, които са опре-
делени да изпълняват конвойната дейност с 
дълго оръжие, го привеждат в готовност на 
определените за това места.
Раздел IV
Задължения на конвойния наряд
Чл. 37. След приключване на инструктажа 
старшият на конвойния наряд е длъжен да:
1. провери в наличност ли са необходимите 
документи за конвоиране, лицата отговарят ли 
на изискванията по чл. 38 и на другите условия 
за конвоиране, предвидени в инструкцията;
2. получи книжката за направлението за 
конвоиране и необходимите документи за 
пътуването и предаването на конвоираните 
лица и да се подпише в конвойната книга;
3. изясни маршрута за конвоиране и него-
вите особености, разписанието на превозните 
средства, както и личните и роднинските 
връзки на конвоираните с хора от населените 
места по маршрута;
4. уточни кои звена на МВР са разполо-
жени по маршрута за придвижване, разста-
новката на силите, работещи по опазване на 
обществения ред, и реда за взаимодействие 
и координация с тях; 
5. уведоми ОДЧ за позивната, която ще 
ползва по време на конвоирането с оглед 
осигуряване на взаимодействието и коорди-
нацията със звената, през чиято територия 
ще преминава конвоят;
6. информира полицейските органи от 
конвойния наряд за лицата, които ще бъдат 
конвоирани, характера на извършените от тях 
деяния или други правонарушения, както и 
други прояви и действия, имащи отношение 
към конвоя;
7. уведоми началника си или дежурния, ако 
за някой от конвойните са налице условията 
по чл. 6, т. 2 и 3;
8. направи разпределение на конвойните, 
като определи задълженията на всеки от тях 
при започване на конвоирането, при тяхното 
придвижване, качване или слизане от пре-
возното средство, както и при възникнали 
извънредни ситуации;
9. запознае конвоираните лица с правата и 
задълженията им през време на конвоирането 
и с правомощията на полицейските органи 
спрямо тях;
10. организира осигуряване на билети за 
пътуване на конвоя;
11. създаде организация и да изпълнява 
задачи по двупосочно конвоиране съгласно 
чл. 3, ал. 2.
Чл. 38. (1) Конвоираните лица не трябва 
да носят в себе си вещи, с които могат да 
застрашат своя живот или живота на други 
лица или да осуетят конвоя. При наличие 
на такива вещи те се вписват в заповедта за 
конвоиране, отделят се в пакет или в такова 
място в багажа им, което да не позволява 
тяхното лесно изваждане или използване.
(2) При конвоиране личният багаж на конво-
ираните лица не трябва да е повече от 15 кг и 
трябва да е пригоден за носене самостоятелно 
на гръб, през рамо или с една ръка. Когато 
личният багаж надхвърля ограниченията 
на 15 кг или е невъзможно носенето му от 
конвоираното лице, същият се транспортира 
отделно по служебен ред.
(3) Захранващият блок на мобилните 
телефони и на електронните устройства на 
конвоираните трябва да се разедини, като 
захранващият блок се постави в багажа на 
конвоираното лице, а тези, при които това е 
невъзможно – да бъдат изключени и поста-
вени в багажа.
(4) Преди започването на конвоирането 
конвоираните лица се запознават с изисква-
нията по ал. 1, с правата и задълженията си 
по време на конвоирането, както и с право-
мощията на полицейските органи спрямо тях.
(5) Конвоираните лица се осигуряват с 
храна за времето на конвоиране, ако то про-
дължава повече от 6 часа. Осигуряването 
на храна се извършва от звеното, от което 
започва конвоирането, по ред, определен от 
министъра на вътрешните работи.
Чл. 39. Полицейските органи от конвойния 
наряд са длъжни да:
1. предприемат мерки за осигуряване на 
личната си безопасност и тази на конвоира-
ните лица, като извършват проверка на кон-
воираните и вещите им и отстраняват всички 
предмети, които биха послужили за нападение, 
бягство, осуетяване на конвоя или биха довели 
до възникване на извънредна ситуация;
2. охраняват конвоираните лица с цел 
недопускане на бягство, самоубийство, напа-
дение, влизане във връзка с други лица или 
за създаване на условия за възникване на 
извънредна ситуация;
3. опазват зачисленото им служебно оръжие 
и помощни средства;
4. изискват от конвоираните лица да спаз-
ват разпоредения ред за движение и правила 
за поведение;
5. предупреждават и отстраняват гражда-
ните, които се доближават до конвоираните 
лица, опитват се да разговарят с тях, да им 
предават бележки, вещи, предмети и др., 
като при възможност установяват самолич-
ността на тези лица, както и свидетели на 
тези действия, за което докладват писмено 
по установения ред;